

 **Anexa nr. 3**

 **la Hotărârea nr. 219/2023**

**REGULAMENTUL**

**privind acordarea de finanțare nerambursabilă, de la bugetul Judeţului Cluj, pentru programele și proiectele organizate de către unităţile de cult din Judeţul Cluj, aparţinând cultelor religioase recunoscute din România**

**Capitolul I - Dispoziţii generale**

**Art. 1.** **(1)** Regulamentul se adresează potențialilor solicitanți de finanțare nerambursabilă, respectiv unităţile de cult din Judeţul Cluj aparţinând cultelor religioase recunoscute din România.Acest document nu are valoare de act normativ și nu exonerează solicitanții de respectarea legislației în vigoare la nivel național.

**(2)** Informațiile din prezentul regulament au caracter obligatoriu. Omiterea unor date solicitate sau înscrierea de date eronate atrage după sine respingerea dosarului de finanțare. Termenul limită până la care se pot depune cererile de finanțare se anunță anual pe site-ul Consiliului Județean Cluj: [www.cjcluj.ro](http://www.cjcluj.ro).

**(3)** Prevederile prezentului regulament stabilesc procedurile necesare a fi îndeplinite pentru obţinerea finanţărilor nerambursabile din fonduri publice alocate unităților de cult cu respectarea legislației în materie. În situația apariţiei unei contradicții a textului prezentului regulament cu prevederile legale din orice lege specifică sau transversală domeniului finanţat, va prevala legislaţia în vigoare.

**(4)** Prezentul regulament are ca scop stabilirea principiilor, cadrului general şi a procedurii necesare a fi parcurse pentru obținerea de finanțare nerambursabilă de la bugetul Judeţului Cluj, de către unitățilede cult din Judeţul Cluj aparţinând cultelor religioase recunoscute din România.

**Capitolul II - Reglementări legale privind acordarea de finanţare nerambursabilă**

**Art. 2.** Reglementările legale privind acordarea de finanţare nerambursabilă sunt următoarele:

1. Legea nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare;
2. Legea nr. 273/2006 privind finanțele publice locale, cu modificările și completările ulterioare;
3. Legea nr. 544/2001 privind liberul acces la informaţiile de interes public, cu modificările şi completările ulterioare;
4. Legea nr. 94/1992 privind organizarea și funcționarea Curții de Conturi, republicată, cu modificările și completările ulterioare;
5. Legea nr. 489/2006 privind libertatea religioasă și regimul general al cultelor, republicată, cu modificările și completările ulterioare;
6. Ordonanța de Urgență a Guvernului nr. 57/2019 privind codul administrativ, cu modificările și completările ulterioare;
7. Ordonanța Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare;
8. Hotărârea Guvernului nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001- privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare;

**Capitolul III - Termeni şi expresii**

**Art. 3.** În prezentul Regulament, următorii termeni şi expresii se definesc după cum urmează:

a) lăcaș de cult - imobil în care se oficiază servicii religioase sau care deserveşte acestui scop, respectiv: biserică, casă de rugăciune, templu, moschee, geamie, sinagogă, casă de adunare, capelă, ansamblu monahal, clopotniţă, arhondaric, trapeză, paraclis, chilie şi alte clădiri și dependințe asimilate acestora;

b) unitatea de cult - se înființează şi se organizează de către culte, în mod autonom, potrivit propriilor statute, regulamente şi coduri canonice, conform art. 14 din Legea nr. 489/2006 privind libertatea religioasă și regimul general al cultelor, republicată, cu modificările și completările ulterioare;

c) autoritate finanțatoare – Județul Cluj, prin Consiliul Județean Cluj;

d) cerere de finanțare nerambursabilă - documentul elaborat de solicitant cu respectarea cerințelor din modelul prezentat de autoritatea finanțatoare, care cuprinde descrierea proiectului (Anexa nr. 1 la Regulament);

e) finanțare nerambursabilă - alocare de fonduri din sumele prevăzute distinct cu această destinație în bugetul județului Cluj, de regulă în cadrul sesiunii de selecție a cererilor de finanțare, în baza unui contract de finanțare pentru acoperirea parțială sau, după caz, integrală a cheltuielilor necesare implementării unui program/proiect de către unitățile de cult;

f) solicitant – unitatea de cult care depune o cerere de finanțare și care are sediul sau filiala în raza administrativ- teritorială a județului Cluj;

g) beneficiar - solicitantul căruia i se atribuie contractul de finanțare nerambursabilă în urma aplicării procedurilor prevăzute de prezentul regulament, care semnează contractul de finanțare și care devine responsabil cu implementarea proiectului care a primit finanțare;

h) cheltuieli eligibile - cheltuieli care pot fi luate în considerare pentru finanţarea nerambursabilă efectuate după data încheierii contractului de finanțare. Sunt eligibile cheltuieli care:

1. reflectă costuri necesare și rezonabile
2. sunt oportune și justificate
3. sunt efectuate pe perioada de desfășurare a proiectului/programului
4. sunt legate în mod direct de obiectul contractului de finanțare
5. sunt înregistrate în contabilitate (în cazul persoanelor fizice autorizate și persoanelor juridice), identificabile și verificabile
6. sunt susținute de acte și documente justificative originale corespunzătoare

i) contract de finanțare nerambursabilă - contract încheiat, în condițiile legii, între Județul Cluj, prin Consiliul Județean Cluj, denumită în continuare autoritate finanțatoare și unitatea de cult beneficiară a finanțării;

j) activitate generatoare de profit - activitate care produce un profit în mod direct pentru o persoană fizică sau juridică;

k) cofinanţare /contribuție proprie – cheltuieli presupuse de realizarea proiectului/programului suportate de către solicitantul finanțării din surse proprii sau atrase, în numerar și/sau în natură, în procent de minim 10% din suma alocată de autoritatea finanțatoare. Dovada disponibilității contribuției proprii se va face în momentul solicitării decontării cheltuielilor cuprinse în proiect;

l) perioada de implementare a proiectului/programului – perioada care are ca început data semnării contractului de finanțare și poate dura, cel târziu până la data de 21 decembrie a anului în curs, data maximă de depunere a dosarului de decont;

m) valoarea maximă a finanțării nerambursabile – valoarea maximă a finanțării nerambursabile care poate fi obținută de la Consiliul Județean Cluj este de minim 2% și maxim 50% din valoarea totală a programului/proiectului/acțiunii.

**Capitolul IV -** **Domeniul de aplicare**

**Art. 4.** Finanțarea nerambursabilă se poate acorda pentru completarea fondurilor proprii ale unităţilor de cult destinate:

1. întreţinerii şi funcţionării unităților de cult fără venituri sau cu venituri reduse şi a aşezămintelor de asistenţă socială şi medicală;
2. proiectării, construirii ori reparării lăcaşurilor de cult;
3. conservării şi întreţinerii bunurilor aparţinând cultelor şi care fac parte din patrimoniul cultural naţional mobil;
4. amenajării şi întreţinerii muzeelor cultural-religioase şi colecţiilor muzeale;
5. proiectării construirii şi reparării sediilor administrative ale eparhiilor, protopopiatelor, parohiilor sau ale centrelor de cult, cimitirelor, sediilor unităţilor de învăţământ teologic proprietate a cultelor recunoscute
6. proiectării, construirii, amenajării şi reparării clădirilor având destinaţia de locuinţe de serviciu ale personalului clerical;
7. proiectării construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de acestea
8. achiziţiei de mijloace fixe potrivit listei de investiţii necesare dotării lăcaşurilor de cult, aşezămintelor sociale şi celor medicale, instituţiilor media, muzeale ale cultelor religioase,
9. realizării de producţii audio-video despre activităţile cultelor religioase

**Capitolul V-** **Prevederi bugetare**

**Art. 5. (1)** Solicitările de finanţare vor fi onorate în limita prevederilor bugetare anuale aprobate de Consiliul Judeţean Cluj, stabilite potrivit prevederilor legale referitoare la elaborarea, aprobarea, executarea şi raportarea bugetului local.

**(2)** Autoritatea finanțatoare poate să prevadă distinct în bugetul anual propriu fondurile publice necesare pentru acordarea de finanțări nerambursabile în condițiile legislației în vigoare.

**(3)** Suma disponibilă pentru finanţarea Programului Culte va fi publicată în anunţul de participare la selecţia de proiecte, care va fi afişat pe site-ul Consiliului Judeţean Cluj și publicat în Monitorul Oficial al României – Partea a VI-a, precum și în două publicații locale.

**(4)** Acordarea de finanțări nerambursabile este condiționată de existența altor surse de finanțare proprii sau atrase de beneficiar, în condițiile stabilite de autoritatea finanțatoare. Beneficiarii vor identifica posibilitățile de atragere a altor surse de finanțare, încheind contracte în condițiile legii. Sursele de finanțare atrase de beneficiar pot proveni și din contracte de parteneriat încheiate cu persoane juridice de drept public ori privat, cu sau fără scop lucrativ.

**(5)** Cofinanţarea din partea beneficiarului trebuie să fie de minim 10% din valoarea finanțării aprobate.

**(6)** Finanțările nerambursabile nu se acordă pentru activități generatoare de profit și nici pentru activităţi din domeniile reglementate de Legea nr. 182/2002 privind protecţia informaţiilor clasificate, cu modificările și completările ulterioare.

**(7)** Proiectul poate fi finanţat, în condiţiile prezentului regulament, de către una sau mai multe autorităţi finanţatoare, cu respectarea următoarelor reguli:

a) acordarea finanţării de către o autoritate finanţatoare nu este condiţionată de existenţa unei finanţări publice nerambursabile din partea altei autorităţi finanţatoare;

b) pentru acelaşi proiect unitatea de cult poate contracta de la aceeaşi autoritate finanţatoare o singură finanţare nerambursabilă;

c) o cheltuială eligibilă din cadrul proiectului nu poate fi decontată din două sau mai multe surse de finanţare, în cazul în care finanţările acordate însumate depăşesc costul efectiv al cheltuielii sau al desfăşurării activităţii;

d) beneficiarul are obligaţia de a identifica şi atrage, în etapa de pregătire a proiectului sau, după caz, în cea de executare a contractului de finanţare, surse complementare de finanţare.

**Capitolul VI Principiile care stau la baza atribuirii contractelor de finanţare nerambursabilă**

**Art. 6.** Principiile care stau la baza sistemului de finanţare nerambursabilă de la bugetul de stat și/sau de la bugetele locale a proiectelor desfășurate de unitățile de cult din județul Cluj, aparținând cultelor religioase recunoscute din România sunt:

a) libera concurenţă, respectiv asigurarea condiţiilor pentru ca unitatea de cult să aibă dreptul de a deveni, în condiţiile legii, beneficiar;

b) transparenţa, respectiv punerea la dispoziţia tuturor celor interesați a informaţiilor referitoare la aplicarea procedurii pentru atribuirea contractului de finanţare nerambursabilăprin publicarea acestora pe pagina de internet a autorității finanțatoare;

c) neretroactivitatea, respectiv excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;

d) eficacitatea utilizării fondurilor publice, respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;

e) tratamentul egal, respectiv aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice unitate de cult să aibă şanse egale de a i se atribui contractul respectiv;

f) excluderea cumulului, în sensul că aceeaşi activitate urmărind realizarea unui interes general, regional sau local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare în decursul unui an fiscal;

g) cofinanțare, în sensul că finanţările nerambursabile trebuie însoţite de o contribuţie de minimum 10 % din valoarea finanţării alocate;

h) anualitatea, în sensul derulării întregii proceduri de finanţare în cadrul anului calendaristic în care s-a acordat finanţarea nerambursabilă din bugetul local;

**Capitolul VII. Procedura de solicitare și acordare a finanțării nerambursabile de la bugetul județului Cluj**

**Art. 7.** Acordarea de finanţări nerambursabile pentru unitățile de cult se realizează în conformitate cu prevederile Ordonanței Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare; a Hotărârii Guvernului nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare și ale Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, se face pe bază de selecţie de oferte. Autoritatea finanţatoare poate să organizeze anual cel puţin o sesiune de selecţie de oferte.

**Art. 8.** Procedura de acordare de finanțării nerambursabilepentru unităţile de cult recunoscute din România se desfășoară în următoarele etape:

a) publicarea programului anual de finanțare nerambursabilă;

b) publicarea anunţului de participare;

c) depunerea documentației de solicitare a finanțării nerambursabile

d) verificarea eligibilităţii, înregistrării şi a îndeplinirii criteriilor referitoare la capacitatea tehnică şi financiară a solicitantului;

e) evaluarea şi selecţia cererilor;

f) comunicarea rezultatelor evaluării și selecției;

g) depunerea, soluționarea și comunicarea răspunsului la contestații, după caz

h) afișarea rezultatelor finale, în urma soluționării contestațiilor;

i) întocmirea proiectului de hotărâre privind alocarea finanțării nerambursabile;

j) comunicarea unităţilor selectate a sumelor alocate;

k) încheierea contractului de finanţare;

l) depunerea cererii de solicitare a sumelor aprobate însoțite de documentele prevăzute la art. 14 alin. 2 din prezentul Regulament;

m) virarea sumelor alocate unităţilor de cult pe baza documentelor depuse

n) depunerea documentelor privind justificarea finanțării nerambursabile conform art. 17 alin. 1 din prezentul Regulament;

**Art. 9. (1)** Solicitarea unei finanțării nerambursabile se realizează prin depunerea cererii de finanțare, completată și transmisă până cel târziu la data și ora specificate în anunțul public al sesiunii de selecție, cu respectarea prevederilor prezentului regulament.

**(2)** Cererea de finanțare nerambursabilă se completează în limba română și este însoțită în mod obligatoriu de următoarele documente:

a) cererea tip -de finanțare nerambursabilă – anexa nr. 1 la prezentul Regulament

b) declarație pe proprie răspundere a reprezentantului unității de cult - anexa nr. 2 la prezentul Regulament

c) declarație privind contribuția proprie a solicitantului – anexa nr. 3 la prezentul Regulament

**Art. 10. (1)** Documentele completate se depun la registratura Consiliului Județean Cluj – Calea Dorobanților nr. 106, Municipiul Cluj-Napoca. În cazul în care la data declanșării procedurii de finanțare nerambursabilă va exista o platformă electronică, documentația va fi încărcată obligatoriu în aceea platformă. Nu vor mai fi acceptate solicitări în format letric. Anunțul de participare la sesiunea de finanțare nerambursabilă va preciza în mod obligatoriu modalitatea de depunere a documentelor.

**(2)** Este obligatorie completarea tuturor câmpurilor din cererea de finanțare care va fi însoțită în mod obligatoriu și de documentele menționate la art. 9 alin 2 lit. a – c. Cererile completate parțial nu vor fi luate în considerare. Modificarea modelelor standard prevăzute în prezentul regulament (eliminarea, renumerotarea sau omiterea unor informații) pot duce la respingerea propunerii de proiect pe motiv de neconformitate administrativă.

**(3)** Alocarea sumelor se realizează prin hotărâre a consiliului judeţean pe baza cererilor primite de la unitățile de cult.

 **(4)** Toate cererile de finanțare depuse de unităţile de cult aparţinând cultelor religioase recunoscute din România vor fi analizate, însă, pentru a putea participa la etapa de evaluare și selecție, solicitantul trebuie să îndeplinească cumulativ următoarele condiții;

 a) au fost confirmate de primire de către autoritatea finanțatoare, prin atribuirea unui număr de înregistrare, certificându-se astfel respectarea datei și orei limită din anunțul public al sesiunii de selecție;

 b) conțin toate documentele însoțitoare obligatorii conform prezentului regulament iar acestea respectă cerințele stabilite prin prezentul regulament și prin anunțul public al sesiunii de selecție;

 c) cererea de finanțare împreună cu documentele finanțatoare obligatorii sunt integral completate; transmiterea incompletă a documentelor sau informaților solicitate determină respingerea cererii de finanțare în etapa de verificare a conformității administrative și a eligibilității.

 **(5)** Autoritatea finanțatoare are obligația de a verifica întrunirea de către solicitanți a condițiilor de participare la selecție. Autoritatea finanțatoare poate cere solicitantului toate documentele pe care le consideră necesare pentru verificarea respectării condițiilor prevăzute mai sus.

**Art. 11 (1)** Evaluarea şi selecţia cererilor de finanțare nerambursabilă se face de către **Comisia de specialitate pentru educație a Consiliului Judeţean Cluj.**

**(2)** Şedinţele comisiei sunt conduse de către preşedintele comisiei.

**(3)** Preşedintele comisiei va asigura convocarea şi prezenţa membrilor comisiei.

**(4)** Fiecare membru al comisiei va semna o declaraţie de confidențialitate și imparţialitate, al cărui model se aprobă în cadrul regulamentului de organizare și funcționare al comisie.

**(5)** Comisia hotărăște prin votul majorităţii membrilor.

**(6)** Comisia de Evaluare şi Selecție a proiectelor unităților de cult are următoarele atribuții:

1. analizează eligibilitatea solicitantului;
2. analizează şi notează proiectele depuse în conformitate cu grila de acordare a punctajelor;
3. stabileşte ierarhia proiectelor depuse în ordine descrescătoare pe baza punctajului acordat.

 **(7)** Selecţia constă în ierarhizarea cererilor de finanțare în funcţie de valoarea, importanţa sau reprezentativitatea cererii pentru domeniul respectiv, pe baza punctajului acordat de comisie.

**(8)** Toate solicitările primite vor fi analizate, dar dintre acesteavor fi supuse evaluării numai solicitările care întrunesc următoarele criterii de selecţie:

a) documentația depusă este completă;

b) programele/proiectele se încadrează în domeniile de aplicare menționate la art.4 din prezentul regulament;

c) proiectele sunt de interes public local, judeţean, regional, naţional;

d)este dovedită capacitatea organizatorică şi funcţională a solicitantului finanțării nerambursabile prin: precizarea proiectelor desfăşurate în anul calendaristic anterior şi gradul de realizare a acestora; indicarea surselor de finanţare ale proiectului, contribuţia proprie.

**(9)** Cererile complete și eligibile sunt supuse evaluării pe baza următorului punctaj de evaluare:

|  |  |  |  |  |
| --- | --- | --- | --- | --- |
| **Nr. crt.** | **Criterii de evaluare** | **Valoare maxima punctaj** | **Subcriteriu** | **Valoare punctaj acordat** |
| 1.  | Categoria de importanță a lucrărilor | **45** | 1.1 Construcție lăcaș de cult /capelă | 45 |
| 1.2 Construcție casă parohială | 40 |
| 1.3 Lucrări de consolidare si reparații capitale la biserica și casa parohială (izolație termică, introducere utilități, ventilație și condiționare a aerului etc.) | 35 |
| 1.4 Lucrări de întreținere și reparații curente (zugrăveli, înlocuire tâmplărie, recondiționare pardoseală, reparații învelitoare, reparații curente la instalații și racordurile interioare/exterioare) la biserica și casa parohială | 30 |
| 1.5 Restaurare componente artistice: pictură, elemente piatră, lemn | 35 |
| 1.6 Proiect social (construire, amenajare şi reparații clădiri având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de unitatea de cult) | 25 |
| 2. | Metodologie  | **20** | 2.1 Claritatea expunerii ideilor solicitantului  | 10 |
| 2.2 Capacitatea de sinteză și respectarea cerințelor de conținut ale rubricilor cererii de finanțate | 20 |
| 3. | Nr. de Enoriași | **5** | 3.1 sub 200 persoane | 5 |
| 3.2 între 201- 500 persoane | 3 |
| 3.3 peste 501 persoane | 1 |
| 4. | Localizarea Proiectului | **5** | 4.1 Mediul urban | 3 |
| 4.2 Mediul rural | 5 |
| 5. | Cuantumul contribuției proprii din valoarea solicitată la finanțare | **5** | 5.1 este între>= 10-<15 % | 2 |
| 5.2 este între >= 15-<25 % | 3 |
| 5.3 este între >= 25-<50 % | 4 |
| 5.4 este >= 50% | 5 |
| 6. | Încadrarea obiectivului după valoarea de patrimoniu | **10** | 6.1 Clădire monument istoric de importanță națională  | 10 |
| 6.2 Clădire monument istoric de importanță județeană  | 5 |
| 6.3 Clădirea nu este monument istoric | 0 |
| 7. | Continuitatea proiectului | **10** | 7.1 Lucrări în continuare  | 10 |
| 7.2 Lucrări noi | 5 |
|  | **PUNCTAJ MAXIM** | **100** |  |  |

 **(10)** Centralizarea solicitărilor se face de către funcţionarii din compartimentul de specialitate din cadrul Consiliului Județean Cluj, care vor transmite centralizatorul cererilor comisiei mai sus menţionate. Pe baza propunerilor venite din partea comisiei, funcţionarii vor întocmi proiectul de hotărâre în cauză. După aprobarea alocării fondurilor, aceştia vor invita reprezentanții unităţilor de cult beneficiare la semnarea contractul de finanţare și le vor înmâna un exemplar din acesta precum și modelul de raportare şi documentele pe baza cărora se virează suma aprobată, precum şi cele referitoare la justificarea sumelor cheltuite.

 **(11)** În situaţia în care un solicitant depune mai multe solicitări de finanţare nerambursabilă, nu va putea beneficia de finanţare mai mult de un proiect. În acest scop va indica odată cu depunerea solicitării de finanţare şi ordinea de prioritate în cazul în care numărul proiectelor depuse este mai mare. Această precizare va fi făcută printr-un document distinct depus odată cu proiectele**.**

**(12)** Nu se acceptă modificări ulterioare ale proiectelor selectate și nici înlocuirea acestora cu altele. În cazul proiectelor cu caracter social perioada de derulare a proiectului poate fi modificată printr-o notificare transmisă comisiei de selecției, urmând a se încheia un act adițional la contractul de finanțare. Solicitarea pentru modificarea perioadei de desfășurare a proiectului se va transmite cu cel puțin 5 zile lucrătoare înainte de data ajungerii la termen a perioadei inițiale a proiecctului menționată în cererea de finanțare.

**Art. 12. (1)** Solicitanţii nemulţumiţi de punctajul obţinut pot depune contestaţie în termen de maximum 3 zile lucrătoare de la data publicării rezultatului selecţiei.

 **(2)** Soluţionarea contestaţiilor se va realiza de către Comisia de specialitate pentru buget-finanțe a Consiliului Județean Cluj. În componenţa comisiei de soluţionare a contestaţiilor nu pot fi membri persoanele care au făcut parte din Comisia de evaluare şi selecţie a proiectelor.

**(3)** Contestaţia se formulează în scris şi va conţine următoarele:

1. datele de identificare ale contestatarului;
2. numărul de înregistrare al cererii de finanţare şi titlul proiectului;
3. obiectul contestaţiei;
4. dovezile pe care se întemeiază;
5. semnătura contestatarului sau a împuternicitului acestuia

**Art. 13.** Cheltuielile eligibile vor putea fi plătite în baza unui contract de finanţare nerambursabilă numai în măsura în care sunt justificate şi oportune şi au fost contractate în anul bugetar în care se desfăşoară contractul. Contractul de finanțare nerambursabilă se încheie înainte de începerea acțiunilor/activităților proiectului.

**Art. 14.** **(1)** In vederea încheierii contractelor de finanțare nerambursabilă beneficiarilor li se vor comunica prin email etapele care trebuie parcurse în vederea încheierii contractului de finanțare și ulterior realizarea decontării cheltuielilor efectuate în cadrul proiectului.

**(2)** Pentru a intra în posesia fondurilor repartizate, unitatea de cult beneficiară a finanțării nerambursabile va transmite Consiliului Judeţean Cluj următoarele documente care stau la baza acordării sprijinului financiar:

a) cererea prin care se solicită virarea sumei aprobate, care va conţine antetul şi adresa unităţii solicitante, codul IBAN, banca şi codul fiscal - după semnarea contractului de finanţare – conform modelului care constituie anexa nr. 6 la regulamentul de finanțare;

b) copia certificatului de înregistrare fiscală;

c) adeverinţa certificată de bancă sau copia unui extras bancar, conform cu originalul, prin care este precizat codul IBAN al unităţii de cult solicitante;

d) declaraţia pe propria răspundere a solicitantului că va folosi sprijinul financiar solicitat exclusiv pentru realizarea lucrărilor menţionate în documentaţia ataşată cererii-tip;

e) devizul de lucrări pentru construcţii şi reparaţii, întocmit potrivit reglementărilor în vigoare, pentru lucrările rămase de executat, datat pe anul în curs şi vizat de diriginţii de şantier;

f) fotografii ce atestă stadiul existent al obiectivului ce impune executarea de lucrări pentru care s-a solicitat finanțare nerambursabilă.

g) copia autorizaţiei de construire eliberată potrivit Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, sau legislaţiei aplicabile în ţara pe teritoriul căreia se află lăcaşul de cult aparţinând cultului recunoscut din România;

h) copia avizului eliberat de instituţiile specializate în domeniul patrimoniului cultural naţional, potrivit legislaţiei în vigoare privind restaurarea şi conservarea monumentelor istorice şi a bunurilor din patrimoniul cultural national, în cazul monumentelor istorice şi al bunurilor din patrimoniul cultural naţional;

i) copia avizului eliberat de către Comisia pentru pictură bisericească, în cazul lucrărilor de pictură a lăcaşurilor de cult aparţinând Bisericii Ortodoxe Române;

j) proiectul acţiunii respective, inclusiv devizul aferent, în cazul solicitărilor privind asistenţa socială;

k) documente care să ateste dreptul de a desfăşura activităţi sociale sau medicale, după caz;

l) acte care să ateste proprietatea asupra imobilelor în care se desfăşoară activităţi sociale, medicale şi de învăţământ teologic pentru care se solicită finanțare nerambursabilă.

**(3)** Documentele prevăzute la alin. 2 se depun odată cu depunerea cererii prin care se solicită virarea sumelor aprobate. În cazul în care acestea sunt incomplete vor putea fi completate în termen de maximum 30 zile calendaristice de la data depunerii cererii de virarea a sumelor, în caz contrar solicitarea nu va fi luată în considerare.

**Art. 15. (1)** Finanțările nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale persoanelor juridice de drept public beneficiare.

**(2)** Finanţările nerambursabile nu pot fi utilizate pentru activităţi generatoare de profit.

**Art. 16** Din finanţările nerambursabile acordate potrivit prezentului regulament nu pot fi acoperite următoarele categorii de cheltuieli, neeligibile:

a) cheltuieli efectuate de solicitant anterior semnării contractului de finanţare;

b) cheltuieli pentru contractarea creditelor necesare plăţii contribuţiei proprii, cheltuielile bancare, comisioanele, diferenţele de curs valutar;

c) taxa pe valoarea adăugată, precum şi orice alte taxe;

d) dobânda şi alte comisioane aferente creditelor;

e) achiziţia de echipamente secondhand;

f) amenzi, penalităţi şi cheltuieli de judecată;

g) costurile pentru operarea investiţiei;

h) sumele rezultate din diferenţele de curs valutar;

i) costuri de amortizare;

j) cheltuieli de leasing;

**Art. 17. (1)** Pentru justificarea finanțării nerambursabile, după încasarea sumelor alocate, la întocmirea documentelor justificative unitatea de cult beneficiară va trebui să ţină cont de următoarele:

a) toate documentele justificative, prezentate în copii xerox, vor purta menţiunea «conform cu originalul» şi vor fi certificate prin aplicarea ştampilei şi a semnăturii beneficiarului ajutorului financiar. Documentele justificative trebuie să fie întocmite potrivit reglementărilor în vigoare privind activitatea financiar-contabilă;

b) nu se vor admite la justificare documente care conţin achiziţii de materiale sau servicii, altele decât cele pentru care a fost acordat sprijinul financiar, care nu sunt cuprinse în devizul înaintat pentru obţinerea sprijinului financiar;

c) documentele justificative trebuie să fie lizibile şi să nu prezinte ştersături, nu se admit documente trimise prin fax;

d) facturile fiscale vor fi însoţite de dispoziţii de plată, ordine de plată, chitanţe, bonuri de casă, extrase privind viramente bancare, după caz;

e) chitanţele care atestă plăţi trebuie să cuprindă în mod obligatoriu următoarele: scopul plăţii, operaţiunea pentru care se face plata, numărul şi data eliberării. Chitanţele care atestă plăţi vor fi utilizate doar în cazurile în care nu se întocmesc facturi fiscale;

f) chitanţele de mână prin care se atestă anumite plăţi - pentru pictură şi procurări de materiale de la particulari - trebuie să cuprindă în mod obligatoriu numele şi prenumele vânzătorului, în clar, precum şi seria şi numărul actului de identitate al acestuia. Chitanţele vor fi certificate de primarul localităţii pe raza căreia se află unitatea de cult solicitantă sau de un împuternicit al acestuia;

g) actele justificative vor cuprinde în mod obligatoriu copia extrasului de cont bancar prin care se face dovada primirii banilor sau chitanţa de înregistrare în evidenţa contabilă a unităţii de cult beneficiare a sprijinului financiar alocat;

h) pentru lucrările de pictură bisericească se vor trimite o copie a documentului de plată şi o copie a ordinului de plată prin care s-au virat impozitul pe venit, contribuţiile individuale de asigurări sociale, asigurări sociale de sănătate şi asigurări de şomaj, conform legii, în cazul în care lucrările de pictură sunt executate ca activitate dependentă, de un pictor angajat de unitatea de cult, prin contract de prestări de servicii încheiat în baza Codului civil. Pentru lucrările de pictură de restaurare bisericească executate de către o persoană fizică autorizată se vor trimite documentele justificative prevăzute la lit. d);

i) documentele justificative și raportul justificativ vor fi transmise până cel mai târziu la data de 21 decembrie a fiecărui an.

j) facturile aferente executării lucrărilor de construcţie, reparaţie, pictură vor fi însoţite, după caz, de situaţii de lucrări, contracte, acte adiţionale, anexe contract/contracte, note privind stadiul lucrărilor, vizate de diriginţii de specialitate;

k) pentru sprijinul financiar alocat, indiferent pentru care dintre categoriile lucrărilor prevăzute la art. 4 din prezentul regulament, solicitantul va depune alături de documentele justificative şi un raport de justificare, prevăzut la art. 18 din H.G. nr. 1470/2002 pentru aprobarea Normelor metodologice pentru aplicarea prevederilor O.G. nr. 82/20021, republicată, cu modificările și completările ulterioare, al utilizării sprijinului primit.

l) facturile de avans vor fi însoţite de facturi de regularizare a avansului;

m) actele justificative vor fi însoţite de fotografii care atestă stadiul lucrărilor executate, la data justificării.

**(2)** Nu se admit la justificare facturi emise sau plătite înainte de încheierea contractului de finanțare nerambursabilă și de virarea sumelor aprobate.

**(3)** Unităţile de cult care nu justifică finanțarea nerambursabilă conform termenelor precizate la alin. (1) lit. i) sunt obligate să restituie sumele rămase nejustificate în maximum 30 de zile calendaristice de la expirarea termenului de justificare.

**Capitolul VIII. Dispoziţii finale**

**Art. 18. (1)** Programele/proiectele unităților de cult vor fi selecţionate pentru finanţări nerambursabile în cadrul limitei de fonduri aprobate prin bugetul Judeţului Cluj cu această destinaţie.

**(2)** Consiliul Judeţean Cluj dispune efectuarea plăţii către unitatea de cult, prin virament în contul bancar al acesteia.

**(3)** Unităţile de cult care au primit finanțare nerambursabilă de la Consiliul Judeţean Cluj au obligaţia să întocmească şi să transmită Consiliului Judeţean un raport justificativ privind modul de utilizare a fondurilor primite conform modelului pus la dispoziţie de către Consiliul Judeţean.

**(4)** Pentru aceeaşi activitate un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui an financiar.

**(5)** În cazul proiectelor cu caracter social perioada de derularea a proiectului poate fi modificată printr-o notificare transmisă comisiei de selecției, urmând a se încheia un act adițional la contractul de finanțare.

**(6)** O nouă cerere de alocare a unei finanțare nerambursabilă va mai putea fi depusă numai în anul financiar următor.

**(7)** Nu se acceptă redistribuirea unei sume aprobate pentru un proiect către alt proiect al aceluiași solicitant din cauza nerealizării proiectului selecționat inițial.

**(8)** Modul de utilizare a finanțării nerambursabile pentru unităţile de cult recunoscute din România se supune controlului organelor cu atribuţii de control financiar prevăzute de lege.

**(9)** Contractele de finanţare nerambursabile vor prevedea, sub sancţiunea nulităţii, calitatea Curţii de Conturi de a exercita controlul financiar asupra derulării activităţii nonprofit finanţate din fondurile publice.

**(10)** Beneficiarului îi sunt opozabile deciziile Curții de Conturi și hotărârile judecătorești prin care se constată erori/abateri de la legalitatea și regularitatea alocării sumelor obiect al prezentului contract și se obligă la restituirea sumelor reprezentând contravaloarea prejudiciului cauzat.

**Art. 19.** **(1)** Orice comunicare, solicitare, informare, notificare în legătură cu procedura de selecţie sau derularea contractelor de finanţare se va transmite către solicitanţii finanţării sub formă de document scris.

**(2)** Orice document scris trebuie înregistrat în momentul primirii la Registratura Consiliului Judeţean Cluj.

**(3)** Orice document scris trebuie confirmat de primire, cu excepţia documentelor care confirmă primirea.

**(4)** Numărul de participanţi la procedura de selecţie de proiecte nu este limitat.

**(5)** Autoritatea finanţatoare are obligaţia de a nu face nici o discriminare între solicitanţi din punctul de vedere al formei în care aceştia transmit sau primesc documente, decizii sau alte comunicări.

**(6)** Beneficiarii finanțării nerambursabile care la sfârșitul anului nu au solicitat virarea sumelor alocate conform art. 14 alin. 2 din prezentul regulament și/sau nu au depus documentele privind justificarea finanțării nerambursabile conform art. 17 alin. 1 din prezentul regulament nu vor mai beneficia de finanțare nerambursabilă de la autoritatea finanțatoare în următorul an.

**(7)** Autorităţile finanţatoare stabilesc un program anual propriu pentru acordarea de finanţări nerambursabile, în condiţiile legislației în vigoare în domeniul finanțărilor nerambursabile și a prezentului regulament, care se publică în Monitorul Oficial al României, Partea a VI-a, în cel mult 30 de zile de la aprobarea bugetului propriu al autorităţii finanţatoare.

**(8)** Programul anual poate cuprinde una sau mai multe sesiuni de selecţie a proiectelor.

**(9)** Publicarea în Monitorul Oficial al României, Partea a VI-a, a programului anual pentru acordarea de finanţări nerambursabile nu creează autorităţii finanţatoare obligaţia de a efectua respectiva procedură de selecţie.

**(10**) Prezentul Regulament se completează cu prevederile legale în vigoare.

**(11)** Următoarele anexe fac parte integrantă din prezentul Regulament:

1. Anexa nr. 1 – Formularul de solicitare a finanțării nerambursabile;
2. Anexa nr. 2 - Declaraţia pe propria răspundere a reprezentantului unităţii de cult;
3. Anexa nr. 3 – Declarație contribuție solicitant;
4. Anexa nr. 4 - Contractul de finanţare;
5. Anexa nr. 5 - Raportul de justificare a sumelor primite ca finanțare nerambursabilă;
6. Anexa nr. 6 – Model cerere pentru virarea sumelor aprobate

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 1**

**JUDEŢUL CLUJ la Regulament**

**CONSILIUL JUDEŢEAN**

### **FORMULAR DE SOLICITARE A FINANȚĂRII NERMABURSABILE DE LA BUGETUL JUDEŢULUI CLUJ**

1. Unitatea de cult \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Localitatea (municipiu, oraș, sat, cătun) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_, Comuna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, judeţul Cluj,

tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Adeverinţa de funcţionare nr. \_\_\_\_\_\_\_ din data de \_\_\_\_\_\_\_\_\_\_\_, eliberată de \_\_\_\_\_\_\_\_\_\_\_\_

3. Număr de enoriaşi \_\_\_\_\_\_\_\_\_\_\_\_\_\_\_\_\_\_\_

4. Reprezentantul legal al unităţii de cult: Numele și prenumele: \_\_\_\_\_\_\_\_\_\_\_\_\_\_\_\_\_\_\_\_\_\_\_

profesia \_\_\_\_\_\_\_\_\_\_\_\_\_, locul de muncă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

domiciliul: localitatea (municipiu, oraș, sat)\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_,

nr.\_\_\_\_\_\_\_\_\_, Comuna \_\_\_\_\_\_\_\_\_\_\_\_\_\_\_\_\_, Judeţul \_\_\_\_\_\_\_\_\_\_\_,

5. Codul fiscal al unității de cult nr. \_\_\_\_\_\_din data de \_\_\_\_\_\_\_\_\_\_ emis de \_\_\_\_\_\_\_\_\_\_\_\_\_\_\_\_\_\_\_\_

6. Contul bancar al unității de cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

deschis la banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sucursala/filiala/agenţia \_\_\_\_\_\_\_\_\_\_\_\_\_

7. Patrimoniul de care dispune unitatea de cult (mijloace fixe, dotări, echipamente, imobile): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Experienţa anterioară: DA (precizaţi programele şi proiectele desfăşurate în anul calendaristic anterior şi în anul curent)/NU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Unitatea de cult desfăşoară programe şi proiecte la nivel:

* local
* judeţean
* zonal/naţional
* internaţional

10. Modalităţile de selecţionare a beneficiarilor (în cazul programelor/proiectelor cu caracter social/educativ/medical): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. A mai primit unitatea de cult finanțare nerambursabilă din partea altor organizaţii/instituţii pentru programe şi proiecte până în prezent? DA (dacă da menţionaţi numele organizaţiei şi valoarea sprijinului)/NU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### 12. Date tehnice privind programul sau proiectul pentru care se solicită finanțare nerambursabilă

#### Titlul programului/proiectului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Localitatea/localităţile în care se derulează programul/proiectul: \_\_\_\_\_\_\_\_\_\_\_\_\_\_\_\_\_\_\_\_\_\_

13. Oportunitatea programului/proiectului în raport cu priorităţile comunităţii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Beneficiari (în cazul programelor/proiectelor cu caracter social/educativ/medical)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15. Descrierea programului/proiectului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16. Date privind coordonatorul programului/proiectului: Numele și prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_profesia \_\_\_\_\_\_\_\_\_\_\_\_\_, funcţia \_\_\_\_\_\_\_\_\_\_, locul de muncă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliul: localitatea (municipiu, oraș, sat)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_, nr.\_\_\_\_\_\_\_\_\_, Comuna \_\_\_\_\_\_\_\_\_\_\_\_\_\_\_\_\_, Judeţul \_\_\_\_\_\_\_\_\_\_\_

17. Alte surse de finanţare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18. Contribuţia proprie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

19. Finanțarea nerambursabilă solicitată de la bugetul județului Cluj \_\_\_\_\_\_\_\_\_\_\_**lei.**

 Data: Numele şi prenumele:

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 2**

**JUDEŢUL CLUJ la Regulament**

**CONSILIUL JUDEŢEAN**

# DECLARAŢIE

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant al unității de cult \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

domiciliat localitatea (municipiu, oraș, sat)\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_,

nr.\_\_\_\_\_\_, Comuna\_\_\_\_\_\_\_\_\_\_\_\_\_\_\_\_\_, Judeţul \_\_\_\_\_\_\_\_\_\_\_, codul poştal \_\_\_\_\_\_\_\_\_\_\_\_\_\_\_\_\_\_

posesor al actului de identitate \_\_\_\_\_\_\_\_\_\_\_\_\_, seria \_\_\_\_\_\_\_\_\_\_\_ nr. \_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că am luat la cunoștință de prevederile Ordonanței Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare ale Hotărârii Guvernului nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001- privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare, declar pe proprie răspundere că nu mă aflu/persoana juridică pe care o reprezint nu se află în nici una din următoarele situaţii:

a) cu plăţile/conturile blocate conform unei hotărâri judecătoreşti definitive

b) nu am încălcat/a încălcat cu bună ştiinţă prevederile unui alt contract finanţat din fonduri publice

c) nu sunt vinovat de declaraţii false cu privire la situaţia economică

d) nu am/are restanţe către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fonduri speciale

e) nu sunt condamnat pentru abuz de încredere, gestiune frauduloasă, înşelăciune, delapidare, dare sau luare de mită, mărturie mincinoasă, fals, uz de fals, deturnare de fonduri.

**De asemenea declar că:**

a) am luat la cunoștință de prevederile regulamentului privind acordarea sprijinului financiar, de la bugetul județului Cluj, unităților de cult din județul Cluj aparținând cultelor religioase recunoscute din România, cu modificările și completările ulterioare și înțeleg să mă supun dispozițiilor lui;

b) sunt de acord cu transmiterea informațiilor și documentelor, inclusiv date cu caracter personal necesare participării la procedura de selecție în vederea obținerii de finanțare nerambursabilă de la bugetul județului Cluj

c) sunt de acord cu prelucrarea ulterioară a datelor cu caracter personal în scopuri statistice și de cercetare cu respectarea prevederile Regulamentului General privind Protecția Datelor nr. 679/2016.

Declar pe propria răspundere, cunoscând prevederile <LLNK 12017 0902 272 326 24>art. 326 din Codul penal cu privire la falsul în declarații, că datele furnizate în acest formular sunt adevărate.

Nume și prenume: \_\_\_\_\_\_\_\_\_\_\_\_\_\_\_\_\_Semnătura,\_\_\_\_\_\_\_\_\_\_\_\_\_\_

Data \_\_\_\_\_\_\_\_\_

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 3**

**JUDEŢUL CLUJ la Regulament**

**CONSILIUL JUDEŢEAN**

**DECLARAŢIE**

**contribuție solicitant**

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de reprezentant al unității de cult \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

domiciliat localitatea (municipiu, oraș, sat)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_, nr.\_\_\_\_\_\_\_\_\_, Comuna\_\_\_\_\_\_\_\_\_\_\_\_\_\_\_\_\_, Judeţul \_\_\_\_\_\_\_\_\_\_\_, codul poştal \_\_\_\_\_\_\_\_\_\_\_\_\_\_\_\_\_\_ posesor al actului de identitate \_\_\_\_\_\_\_\_\_\_\_\_\_, seria \_\_\_\_\_\_\_\_\_\_\_ nr. \_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_declar pe propria răspundere că

valoarea contribuţiei proprii şi/sau atrase va fi de minim 10% din valoarea finanțării pentru proiectul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cunoscând pedeapsa prevăzută de art. 326 din Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.

Denumirea solicitantului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numele și prenumele reprezentantului legal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura reprezentantului legal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_

\* Datele cuprinse în prezenta declaraţie trebuie să fie, în mod obligatoriu, cele ale reprezentantului legal al solicitantului.

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 4**

**JUDEŢUL CLUJ la Regulament**

**CONSILIUL JUDEŢEAN**

*ROMÂNIA \_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*JUDEŢUL CLUJ Nr. \_\_\_\_\_\_\_\_\_\_\_\_/\_\_\_\_\_\_*

*CONSILIUL JUDEŢEAN*

*Nr. \_\_\_\_\_\_\_\_\_\_\_/\_\_\_\_\_*

# **CONTRACT DE FINANŢARE**

În temeiul prevederilor art. 3 alin. 3 din Ordonanţa Guvernului nr. 82/2001 privind stabilirea unor forme de finanțare nerambursabilă pentru unităţile de cult aparţinând cultelor religioase recunoscute din România, republicată, cu modificările şi completările ulterioare, ale art. 4 din Normele Metodologice de aplicare a prevederilor O.G. nr. 82/2001, aprobate prin H.G. 1470/2002, ale Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare, şi în baza Hotărârii Consiliului Judeţean Cluj nr. \_\_\_\_\_\_\_\_\_, cu modificările şi completările ulterioare s-a încheiat prezentul contract între:

**Capitolul I - Părţile contractului:**

**Art. 1.** **(1)** Județul Cluj, cu sediul în localitatea Cluj-Napoca, Calea Dorobanţilor nr. 106, judeţul Cluj, cod fiscal 4288110 cont virament RO 12 TREZ 24A675000591200X deschis la Trezoreria Cluj-Napoca, reprezentat de Preşedinte, denumit în continuare autoritate finanţatoare,

și

**(2)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având adeverinţa de funcţionare nr............, eliberată de .................................. coordonator de program/proiect - preot paroh .................................................... şi........................................ contabil/responsabil financiar, denumită în continuare beneficiar.

**Capitolul II - Obiectul contractului:**

**Art. 2.** **(1)** Obiectul prezentului contract îl constituie alocarea sumei de.............. mii lei de către finanţator, în vederea realizării de către beneficiar a proiectului „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, aprobată prin Hotărârea Consiliului Judeţean nr. \_\_\_\_\_\_\_\_\_\_\_\_\_\_.

**(2)** Autoritatea Finanţatoare va pune la dispoziţia Beneficiarului fondurile alocate, în termenele şi condiţiile stabilite prin prezentul contract.

**(3)** Beneficiarul îşi asumă responsabilitatea derulării Proiectului. În acest scop, Beneficiarul va conduce, va supraveghea şi va desfăşura toate activităţile cuprinse în cadrul Proiectului, a căror executare îi revine nemijlocit.

**Capitolul III - Durata contractului**

**Art. 3. (1)** Prezentul contract intră în vigoare la data semnării lui de către părţi și își încetează efectele la finalul anului bugetar pentru care au fost alocate fondurile.

**(2)** Derularea Proiectului va începe şi va fi finalizată de către Beneficiar conform termenelor stabilite în cererea de finanţare, perioadă în care se vor desfăşura activităţile descrise şi prevăzute a se realiza în cadrul Proiectului.

**(3)** Beneficiarul finanţǎrii are obligaţia sǎ finalizeze proiectul, inclusiv procedura de întocmire şi depunere a raportului final**.**

**Capitolul IV - Drepturile şi obligaţiile părţilor**

**Art. 4. (1) Drepturile şi obligaţiile autorității finanțatoare:**

1. are dreptul să solicite rapoarte privind derularea proiectului;
2. are dreptul să modifice cuantumul finanțării nerambursabile alocat sau să rezilieze prezentul contract dacă beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către beneficiar.
3. are dreptul să efectueze controale şi să verifice modul de utilizare a fondurilor ce constituie finanțare nerambursabilă acordată.
4. se obligă să urmărească finanţarea proiectului prin verificarea documentelor justificative şi, după caz, prin monitorizarea şi evaluarea derulării activităţilor proiectului în conformitate cu documentele prevăzute la art. 17 alin. 1 din regulamentul de finanțare
5. se obligă să pună la dispoziţia beneficiarului sumele reprezentând finanțarea nerambursabilă;
6. se obligă să nu comunice, în nicio situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute de Autoritatea Finanţatoare în baza relaţiilor contractuale;
7. se obligă să urmărească finanţarea proiectelor prin verificarea documentelor justificative şi, după caz, prin monitorizarea şi evaluarea derulării activităţilor proiectului.

**(2) Drepturile şi obligaţiile beneficiarului:**

1. are dreptul să primească sumele reprezentând finanțarea nerambursabilă, în condiţiile prevăzute în contract;
2. beneficiarul se obligă să realizeze proiectul întocmai în modul, în perioada şi în condiţiile prevăzute în proiectul depus la standardele cele mai ridicate.
3. se obligă să utilizeze finanțarea nerambursabilă numai în scopul realizării proiectului prevăzut la art. 2;
4. se obligă să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte finanţatorului ori de câte ori îi sunt solicitate, pe durata derulării contractului;
5. se obligă să solicite în scris printr-o notă de fundamentare alimentarea contului cu suma alocată;
6. se obligă să participe cu o contribuţie proprie de cel puțin 10% din valoarea finanțării;
7. se obligă să restituie, în termen de 10 zile lucrătoare de la depunerea raportului justificativ sumele primite cu titlu de finanţare nerambursabilă, necheltuite;
8. se obligă să întocmească şi să transmită decontul de cheltuieli, devizul lucrării, copii de pe documentele de adjudecare, contracte, facturi, ordine de plată, note de recepţie, bonuri de consum, procesele verbale de recepţie pentru lucrări şi servicii;
9. se obligă să comunice în scris Autorităţii Finanţatoare, în termen de 30 de zile calendaristice, în cazul în care se află în stare de incapacitate de plată, dizolvare sau orice modificare intervenită în documentele sale de constituire ;
10. se obligă să permită pe toată durata contractului, precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor autorităţii finanţatoare sau ai altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către beneficiar;
11. se obligă ca suma prevăzută la art. 2 acordată ca finanţare nerambursabilă nu poate fi utilizată de către beneficiar pentru activităţi generatoare de profit.
12. se obligă ca în termen de cel mult 30 de zile lucrătoare de la finalizarea proiectului, să depună la sediul autorităţii finanţatoare raportul de justificare al sumelor primite.
13. se obligă să accepte sub sancţiunea nulităţii contractului de finanțare nerambursabilă, exercitarea de către Curtea de Conturi a controlului financiar asupra derulării activităţii nonprofit finanţate din fondurile publice
14. beneficiarului îi sunt opozabile deciziile Curții de Conturi și hotărârile judecătorești prin care se constată erori/abateri de la legalitatea și regularitatea alocării sumelor obiect al prezentului contract și se obligă la restituirea sumelor reprezentând contravaloarea prejudiciului cauzat

**Capitolul V - Virarea sumelor reprezentând finanţare nerambursabilă**

**Art. 5. (1)** Autoritatea Finanţatoare virează direct în contul Beneficiarului sumele reprezentând finanţarea nerambursabilă alocată Proiectului din bugetul local, conform prezentului contract, pe bază de documente justificative;

**(2)** Depunerea cererii de solicitare a sumelor aprobate însoțite de documentele prevăzute la art. 14 alin. 2 din regulament se vor depune la Autoritatea Finanţatoare până cel târziu la data de 01 decembrie a anului în cursul căruia s-a acordat finanțarea.

**(3)** Autoritatea Finanţatoare poate suspenda, cu notificare scrisă, în întregime sau parţial, plata, în cazul nerespectării de către beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.

**Capitolul VI - Cheltuieli**

**Art. 6**. **(1)** Orice sumă primită ca finanţare de la Autoritatea Finanţatoare în temeiul prezentului contract va fi cheltuită de către Beneficiar numai pentru realizarea Proiectului.

**(2)** Alocarea fondurilor și justificarea finanțării primite se face în conformitate cu prevederile art. 13, 14 și 17 din Regulamentul privind acordarea de finanţare nerambursabilă de la bugetul Judeţului Cluj, pentru programele, proiectele şi acţiunile organizate de către unitățile de cult din Județul Cluj, aparținând cultelor religioase recunoscute din România.

**(3)** Cheltuielile efectuate înainte şi după perioada de derulare a proiectului nu sunt eligibile şi nu pot fi decontate de către beneficiar.

**(4)** Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevăzută de Legea nr. 98/2016 privind achizițiile publice, cu modificările și completările ulterioare.

**CAPITOLUL VII – Monitorizare şi control**

**Art. 7**. **(1)** Beneficiarul furnizează Autorităţii Finanţatoare toate informaţiile referitoare la derularea Proiectului. Autoritatea Finanţatoare poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 5 zile lucrătoare.

**(2)** Beneficiarul va transmite Autorităţii Finanţatoare informaţii privind derularea Proiectului şi utilizarea sumelor primite. În acest scop, Beneficiarul va prezenta Autorităţii Finanţatoare un raport de justificare pentru sumele primite ca finanțare nerambursabilă care va cuprinde obligatoriu justificarea cheltuielilor la nivelul întregului proiect.

**(3)** Raportarea va fi întocmită în conformitate cu **anexa 5** la Regulamentul privind acordarea de finanțare nerambursabilă de la bugetul județului Cluj, pentru programele, proiectele și acțiunile organizate de către unitățile de cult din Județul Cluj, aparținând cultelor religioase recunoscute din România și va fi însoţită obligatoriu de documentele justificative. La solicitarea Autorităţii Finanţatoare beneficiarul va prezenta spre verificare, documentele justificative şi în original.

**(4)** Raportul de justificare va fi depus până la data de 21 decembrie a anului pentru care s-a primit finanțarea nerambursabilă.

**Art. 8.** Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Autorităţii finanţatoare şi Curţii de Conturi sau ai altor organe de control abilitate prin lege, în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul Proiectului, pentru verificarea conformării faţă de prevederile prezentului contract. Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată.

**CAPITOLUL VIII - Răspundere contractuală**

**Art. 9.** Beneficiarul îşi asumă întreaga răspundere tehnică şi supravegherea generală a executării serviciilor contractate.

**Art. 10**. Beneficiarul răspunde pentru realizarea obligaţiilor contractuale şi suportă pagubele cauzate autorităţii finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile.

**Art. 11.** Beneficiarul răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.

**Art. 12.** Beneficiarul răspunde de legalitatea, conformitatea şi exactitatea datelor prezentate în documentele justificative de plată**.**

**Art. 13.** Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.

**Art. 14.** În cazul în care beneficiarul nu respectă prevederile prezentului contract, va putea fi sancţionat de către Autoritatea Finanţatoare prin neacordarea unei noi finanţări nerambursabile din fondurile bugetului local în anul următor.

**Art. 15.** **(1)** Beneficiarul este singura persoană responsabilă pentru modul în care finanţarea este folosită; răspunderea autorităţii finanţatoare nu va fi în nici un fel angajată în cazul în care Beneficiarul va fi ţinut responsabil faţă de terţi pentru orice prejudicii cauzate în derularea Proiectului şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

**(2)** Autoritatea finanţatoare nu răspunde în cazul nerespectării legislaţiei în vigoare de către Beneficiar sau de către angajaţi, colaboratori sau consultanţi ai acestuia.

**CAPITOLUL IX - Rezilierea contractului**

**Art. 16.** Utilizarea finanțării nerambursabile în alte scopuri decât cele prevăzute în prezentul contract este interzisă şi atrage rezilierea acestuia fără notificare prealabilă.

**Art. 17.** Autoritatea finanţatoare poate rezilia contractul dacă beneficiarul nu demarează realizarea contractului în termenul stabilit în contract.

**Art. 18.** **(1)** Contractele de finanţare pot fi reziliate de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.

**(2)** Notificarea va putea fi comunicată în termen de 15 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**(3)** În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat ca în termen de 15 zile calendaristice de la primirea notificării de reziliere să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

**Art. 19.** Utilizarea finanțării nerambursabile în alte scopuri decât cele prevăzute în prezentul contract este interzisă şi atrage rezilierea acestuia fără intervenţia instanţei judecătorești.

**CAPITOLUL X - Forţa Majoră**

**Art. 20.** Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

**Art. 21.** Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

**Art. 22.** Forţa majoră trebuie anunţată în scris în 10 zile calendaristice de la apariţia ei, iar la dispariţia forţei majore, tot în termen de 10 zile calendaristice trebuie făcută o notificare scrisă.

**Art. 23.** Realizarea parţială a Proiectului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării proiectului.

**CAPITOLUL XI - Litigii**

**Art. 24.** Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente.

**CAPITOLUL XII - Dispoziţii generale şi finale**

**Art. 25.** În ceea ce priveşte restituirea sumelor primite, indiferent din ce motive, beneficiarul datorează dobânzi şi penalităţi de întârziere, conform legislaţiei privind colectarea creanţelor bugetare, care se fac venit la bugetul judeţului Cluj.

**Art. 26.** Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa transmiterii şi primirii acestora. Dacă expeditorul solicită confirmarea de primire, el va indica aceasta în comunicarea lui.

**Art. 27.** Prezentul contract constituie titlu executoriu pentru satisfacerea creanţelor rezultate în urma rezilierii.

**Art. 28.** Cheltuielile eligibile vor putea fi plătite în baza prezentului contract numai în măsura în care sunt justificate şi oportune şi au fost contractate în perioada executării contractului.

**Art. 29.** Clauzele prezentului contract se interpretează potrivit prevederilor Codului Civil.

**Art. 30**. Prezentul contract s-a încheiat în 2 exemplare originale, ambele având aceeaşi forţă juridică, câte un exemplar pentru fiecare parte.

 AUTORITATE FINANŢATOARE BENEFICIAR

 Județul Cluj

 prin PREŞEDINTE Coordonatorul programului/proiectului

Direcţia Generală Buget-Finanţe, Resurse Umane Contabil-şef/responsabil financiar

 Director general

Serviciul juridic, contencios administrativ, arhivă

Viză control financiar preventiv

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 5**

**JUDEŢUL CLUJ la Regulament**

**CONSILIUL JUDEŢEAN**

**RAPORT DE JUSTIFICARE**

**PENTRU SUMELE PRIMITE CA FINANȚARE NERAMBURSABILĂ DE LA CONSILIUL JUDETEAN CLUJ**

**DATE GENERALE**

1. **Datele de identificare ale unităţii de cult:**

|  |  |
| --- | --- |
| **Unitatea centrală de cult** |  |
| **Hramul** |  |
| **Denumirea unităţii de cult** |  |
| **Localitatea** | **oraşul sau comuna** |  |
| **satul**  |  |
| **Adresa unităţii de cult** |  |
| **Judeţul** |  |
| **Codul IBAN** |  |
| **Cod Fiscal** |  |

1. **Datele de identificare ale reprezentantului:**

|  |  |
| --- | --- |
| **Numele reprezentantului:** |  |
| **Date personale (CNP):** |  |
| **Telefon:** |  |
| **E-mail:** |  |

**justificarea sumelor primite**

**1. Suma primită în anul în curs**

|  |  |  |
| --- | --- | --- |
| **1** | **Suma primită** |  |
| **2** | **Scopul pentru care a fost solicitată suma[[1]](#footnote-1)** |  |

**2. Scurtă descriere a lucrărilor efectuate** (maxim 20 de rânduri)

|  |
| --- |
| Detaliere concretă a lucrărilor efectuate pe banii primiţi de la Consiliul Judetean (inclusiv achiziţionarea de materiale de construcţii): |

Declar pe propria răspundere că facturile şi chitanţele prezentate spre justificare în dosarul prezentat nu au fost folosite la alte instituţii ale statului pentru justificarea unor sume primite.

Cunoscând pedeapsa prevăzută de Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.

NUME ŞI PRENUME

SEMNĂTURĂ

L.Ş.

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

**ROMÂNIA Anexa nr. 6**

**JUDEŢUL CLUJ la Regulament**

**CONSILIUL JUDEŢEAN**

Unitatea de cult\_\_\_\_\_\_\_\_\_\_\_\_\_\_\_\_\_\_\_\_\_\_

Localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strada\_\_\_\_\_\_\_\_\_\_\_\_\_\_\_\_\_\_\_nr.

Nr.\_\_\_\_\_\_\_\_\_/\_\_\_\_\_\_\_\_\_\_\_2023

Către,

 Consiliul Judetean Cluj

Urmare a adresei dumneavoastra nr. **\_\_\_\_\_\_\_\_\_\_\_\_\_** prin care ne comunicati că prin Hotarârea Consiliului Județean nr. **\_\_\_\_\_\_\_\_\_,** parohiei noastre i s-a alocat suma de \_\_\_\_\_\_mii lei, pentru proiectul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prin prezenta vă rugăm sa virați această sumă în contul nostru: RO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Agentia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atașăm prezentei cereri următoarele:

Certificat de înregistrare fiscală( CIF)\_\_\_\_\_\_\_\_\_\_\_\_\_\_\_\_\_\_, în copie xerox

Alte documente:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vă multumim pentru sprijinul acordat!

Data:\_\_\_\_\_\_\_\_\_\_\_\_\_\_\_ Numele si prenumele reprezentant cult

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nr. telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Semnatura\_\_\_\_\_\_\_\_\_\_

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

***Ghid explicativ de completare a cererii de finanțare***

Cererea de finanţare: va fi întocmită în conformitate cu formularul prevăzut în Anexa 1 la Regulament

1. Unitatea de cult **-este solicitantul**, ***se va completa cu denumirea unității de cult care depune cererea de finanțare- denumirea parohiei, așa cum este menționată în certificatul de înregistrare fiscală***
2. Adeverința de funcționare a unității de cult- ***se va solicita o adeverință de la unitatea de cult superioară ( Protopopiatul de care aparține) actul de infiintare poate fi acceptat ca document de infiintare o hotarare a unitatii de cult centrale, o hotarare a Consiliului Eparhial. (ex: adeverinta) din partea unitatii de cult centrale din care sa rezulte ca respectiva unitate de cult a fost infiintata ca unitate de sine statatoare si functioneaza in cadrul cultului respectiv***
3. Număr de enoriași -***se va completa cererea de finanțare cu numarul de enoriași din evidentele parohiei***
4. Reprezentantul legal al unităţii de cult-***reprezentantul parohiei este preotul paroh***
5. Codul fiscal al unității de cult***: se completează din certificatul de înregistrare fiscală***
6. Contul bancar – ***se trece contul bancar al unității de cult solicitante***
7. Patrimoniul de care dispune unitatea de cult ***(se vor menționa bunurile parohiei-mijloace fixe, dotările, echipamentele, imobilele, terenurile, etc)***
8. Experiența anterioara: ***se precizează programele și proiectele desfășurate în anul calendaristic anterior și în anul curent)***
9. Unitatea de cult desfăşoară programe şi proiecte la nivel:
10. local
11. judeţean
12. zonal/naţional
13. internaţional

***Se va selecta printr-o bifă sau se va încercui, nivelul corespunzător de desfășurare a proiectului***

1. Modalitatea de selecționare a beneficiarilor - ***se completează în cazul proiectelor sociale, cu modalitatea sau criteriile după care au fost selecționați beneficiarii proiectului***.
2. A mai primit unitatea de cult finanțare nerambursabilă din partea altor organizații/instituții pentru programe și proiecte până în prezent***- Se va menționa în cazul în care a primit, numele instituției și sau organizației respective precum și valoarea finanțării nerambursabile.***
3. Date tehnice privind programul sau proiectul pentru care se solicită finanțare nerambursabilă

Titlul proiectului-***clar, concis, descriptiv, maxim 10 cuvinte și în concordanță cu domeniul de aplicare, adică se poate solicita finanțare nerambursabilă pentru:***

1. întreținerea și funcționarea unităților de cult fără venituri sau cu venituri reduse;
2. construirea ori reparararea lăcaşurilor de cult;
3. conservarea şi întreţinerea bunurilor aparţinând cultelor şi care fac parte din patrimoniul cultural naţional mobil;
4. amenajarea şi întreţinerea muzeelor cultural-religioase;
5. construirea şi repararea sediilor administrative ale eparhiilor sau ale centrelor de cult, a sediilor unităţilor de învăţământ teologic proprietate a cultelor recunoscute;
6. construirea, amenajarea şi repararea clădirilor având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de acestea.

Locul de derulare al proiectului: **se va menţiona localitatea unde se va desfășura proiectul.**

1. Oportunitatea programului/proiectului în raport cu prioritățile comunității-***în acest capitol se descrie situaţia actuală care necesită rezolvare și prin solicitarea de finanțare nerambursabilă, precum şi strategia prin care se va ajunge la situaţia dorită (care este problema de rezolvat – necesitatea, cauze ale problemei, consecinţele nerezolvării, motivele pentru care solicitantul este capabil să o rezolve);***
2. Beneficiari- **solicitantul căruia i se atribuie contractul de finanțare nerambursabilă în urma aplicării procedurilor prevăzute de prezentul regulament, care semnează contractul de finanțare și care devine responsabil cu implementarea proiectului care a primit finanțare**
3. Descrierea programului/proiectului în raport cu prioritățile comunității

***( -descrierea resurselor utilizate şi a obiectivelor solicitantului, descrierea experienţei în scrierea şi managementul proiectelor,***

***-se menţionează scopul proiectului, activităţile principale, obiectivele, grupul ţintă.***

***-scopul proiectului este un element cheie care formulează o idee clară şi concisă a problemei, el trebuie sa fie scurt, concis şi unic. Scopul îi permite cititorului sa afle mai multe despre problema sau nevoia căreia i se adresează proiectul.***

***-obiectivele se referă la activităţile specificate în cerere. E necesar să se identifice toate obiectivele legate de scopul propus şi metodele / activităţile folosite pentru a atinge scopul. Se va face referire la rezultatul activităţilor propuse când se pregătește un obiectiv.***

***-rezultatele cantitative considerate a fi orice serviciu, produs, informaţie ce rezultă din desfăşurarea proiectului.***

***-rezultatele calitative sunt considerate schimbările (atât pozitive cât şi negative) care pot apărea atât în timpul proiectului cât şi la finalul acestuia asupra grupului ţintă şi a beneficiarilor.***

***Impactul reprezintă orice modificare directă sau indirectă asupra grupului ţintă ca urmare a implementării proiectului.***

1. Date privind coordonatorul programului/proiectului:- ***se menţionează numele persoanei care coordonează proiectul, profesia, funcția, locul de muncă, domiciliul.***

Alte surse de finanţare \_\_\_\_\_\_\_\_\_\_\_\_\_\_\_\_\_\_\_\_ ***(Sursele de finanțare atrase de beneficiar pot proveni și din contracte de parteneriat încheiate cu persoane juridice de drept public ori privat, cu sau fără scop lucrativ.)***

1. Contribuţia proprie \_\_\_\_\_\_\_\_\_ **(se va menționa procentul de minim 10% (dacă este în bani și/sau în natură sau altă contribuție care poate fi manopera lucrărilor de exemplu, executate în regie proprie)**
2. Finanțarea nerambursabilă solicitată de la bugetul județului \_\_\_\_\_\_\_**lei**

 **Contrasemnează:**

 **PREŞEDINTE**  **SECRETAR GENEAL AL JUDEŢULUI**

 **Tișe Alin Gaci Simona**

1. Construcţie, reparaţii curente sau capitale, lucrări de pictură, asistenţă socială etc. [↑](#footnote-ref-1)